Príloha č. 5

	Analýza vplyvov na životné prostredie

	V prípade, že je predkladaný materiál posudzovaný podľa Zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov (EIA/SEA), tak nie je nutné vypĺňať túto analýzu. Proces EIA/SEA nahrádza Analýzu vplyvov na životné prostredie podľa Jednotnej metodiky na posudzovanie vybraných vplyvov. Túto informáciu je potrebné uviesť v Doložke vybraných vplyvov a v Poznámkach uviesť odkaz na proces. Pred predložením do PPK je však nutné mať Záverečné stanovisko z EIA/SEA procesu.


	5.1 Ktoré zložky životného prostredia (najmä klimatickú zmenu, ovzdušie, voda, horniny, pôda, organizmy) budú predkladaným materiálom ovplyvnené, a aký bude ich vplyv?

	(Typ, veľkosť a rozsah vplyvu. Popíšte základné vplyvy na jednotlivé zložky životného prostredia)


	5.1.1 Vplyvy na ovzdušie (množstvo očakávaných navýšených alebo ušetrených emisií ovzdušie znečisťujúcich látok):

Nepredpokladajú sa osobitné vplyvy na ovzdušie.


	5.1.2 Vplyvy na vodu vrátane odpadových vôd (množstvo pitnej a úžitkovej vody, akým spôsobom a odkiaľ budú vodné zdroje získavané, množstvo a spôsob likvidácie/nakladania s odpadovými vodami a pod.):

Pri navrhovanej zmene ochrany chráneného areálu Malé Vážky sa nepredpokladajú osobitné vplyvy na vodu vrátane odpadových vôd. K prípadnej zmene dôjde až realizáciou opatrení programu starostlivosti o toto chránené územie.


	5.1.3  Vplyvy na pôdu a horninové prostredie:

Nepredpokladajú sa osobitné vplyvy na pôdu a horninové prostredie.

	5.1.4  Vplyvy na organizmy:

Predmetom ochrany chráneného areálu Malé Vážky sú 
- biotopy 4 druhov živočíchov európskeho významu: kunka červenobruchá (Bombina bombina), mlok dunajský (Triturus dobrogicus), bučiačik močiarny (Ixobrychus minutus), kaňa močiarna (Circus aeruginosus).
- biotopy 4 druhov živočíchov národného významu: mlok bodkovaný (Lissotriron (=Triturus) vulgaris), chriašteľ vodný (Rallus aquaticus), kúdeľnička lužná (Remiz pendulinus), sliepočka vodná (Gallinula chloropus). 
Zmena ochrany chráneného areálu Malé Vážky - zníženie výmery o zastavanú plochu - nebude mať vplyv na predmet ochrany. 

V chránenom území sa nachádzajú aj ďalšie biotopy a druhy, vrátane tých, ktoré sú  európskeho alebo národného významu, tieto sú však rovnako viazané na mokraďový biotop nachádzajúci sa na parcelách, ktoré zostávajú v chránenom areáli a preto sa nepredpokladajú vplyvy, nemožno ich však úplne vylúčiť.


	5.1.5  Vplyvy na odpady (koľko akého druhu odpadu bude prijatím a realizovaním predkladaného materiálu produkované, ako s ním bude nakladané a ako prispeje materiál k rozvoju a posilneniu obehovej ekonomiky):

Nepredpokladajú sa osobitné vplyvy na odpady.


	5.2 Bude mať predkladaný materiál vplyv na chránené územia a ak áno, aký? 

	Popíšte typ, veľkosť a rozsah vplyvu. Popíšte na ktoré chránené územia môže mať predkladaný materiál vplyvy (Natura 2000, národné parky, CHKO a pod.) Do ktorých stupňov ochrany bude prekladaný materiál zasahovať.

Materiál môže mať vplyv na chránené územie z dôvodu zníženia jeho výmery. Predkladateľ materiálu síce neidentifikoval konkrétne vplyvy, ale nie je možné ich ani vylúčiť, pričom tento vplyv môže byť pozitívny aj negatívny. 

Na časti územia s výmerou 0,63 ha, ktorá bude z chráneného areálu vyňatá, bude pokračovať aktuálne využívanie určené druhom pozemku (zastavaná plocha). 


	5.3 Bude mať predkladaný materiál vplyv na zmenu klímy a ak áno, aký? (typ, veľkosť a rozsah vplyvu). 

	Popíšte, akým spôsobom (pozitívne, negatívne) sa bude predkladaný materiál podieľať na znižovaní emisií skleníkových plynov a na adaptácii na zmenu klímy.

Nepredpokladajú sa osobitné vplyvy na zmenu klímy.


	5.4 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?

	Popíšte typ, veľkosť a rozsah cezhraničných vplyvov. 

Vzhľadom na výmeru a izolovanosť chráneného územia sa nepredpokladajú osobitné vplyvy na životné prostredie presahujúce štátne hranice.


	5.5 Aké opatrenia budú prijaté na zmiernenie negatívneho vplyvu na životné prostredie?

	Uveďte konkrétne všetky kompenzačné opatrenia, ktoré budú prijaté na zmiernenie uvádzaných vplyvov. 

Opatrenia na kompenzáciu vplyvu nie sú špecifikované, nakoľko vplyv nebol konkrétne identifikovaný. Činnosti sú realizované na základe súhlasov resp. výnimiek ustanovených v zákone č. 543/2002 Z. z. o ochrane prírody a krajiny v znení neskorších predpisov.

